Lisa 1
														Kaitseväe Akadeemia ülema 07.04.2025
														käskkirja nr 573 juurde

Argumenteeriv essee KVA magistriõppesse kandideerimisel
Kandidaat kirjutab argumenteeriva essee, mille maht on 950–1000 sõna. Essee teema antakse teada vahetult enne katset. Essee käigus hinnatakse kandidaadi võimet arutleda akadeemilises kirjalikus vormis etteantud ajaraamis ja teemal. Essee kirjutamiseks on aega kuni neli tundi. Essee kirjutatakse elektrooniliselt. Arvutid tagab kandidaatidele KVA. Hinnatakse 0–45 punkti süsteemis. Positiivne tulemus algab punktist 1. Tulemust 0 hindamiskriteeriumites ei kirjeldata. Tulemus on järjestav. Essee kirjutamise ajal on lubatud kasutada raamatuid jm allikmaterjale.

Hindamiskriteeriumeid on kokku kolm: 1) teksti sidusus, 2) teemakäsitlus ja argumentatsioon ning 3) keelekasutus ja õigekiri. Kõik kriteeriumid on eristatud 5-palli skaalal, kus iga skaala-osa hindamiskriteeriumi lõikes on võimalik saada määratud punktisumma. Essee eest saadavate punktide lõpptulemus kujuneb vastuvõtukomisjoni liikmete poolt kolme kriteeriumi eest antud punktide summa keskmisena. 

Soovituslik kirjandus essee kirjutamiseks valmistumisel on:
•	Leonhard, R. R. 2012. Manööversõja kunst: manööversõja teooria ja maa-õhk lahingud. Tallinn: Eesti Ajalehed;
•	Zabrodskyi, M., Watling, J., Danylyuk, O. V., Reynolds, N. 2022. Premilinary Lessons in Conventional Warfighting from Russia’s Invasion of Ukraine: February-July 2022. Royal United Services Institute for Defence nad Security Studies;
•	Knox, M., Murray, W. 2001. The Dynamics of Military Revolution, 1300–2050. Cambridge: Cambridge University Press;
•	Živilė Marija Vaicekauskaitė, 2017. "Security Strategies of Small States in a Changing World", Journal on Baltic Security , 2017; 3(2): 7–15.
•	Ermus, A,, Kasemaa, A., Männamaa, I., Säälik, Ü., Toom, L. 2020 Kaitseväelise juhi pädevusmudel. Kaitseväe Akadeemia, Sõjateadlane.

Essee vormistusnõuded vt Kaitseväe Akadeemia kirjalike tööde koostamise juhend, kinnitatud KVA ülema käskkirjaga 31.03.2020 nr 37.

Esse kohta loe lähemalt nt: 
•	Kern, K., Võik I. 2014. Korras keel, sobiv stiil, selge sõnum, Maurus kirjastus OÜ, Tallinn.
•	Hirsjärvi S., Remes P., Sajavaara P. 2005, Uuri ja kirjuta, Kirjastus Medicina, Tallinn.

Hindamis-kriteerium	1	2	3	4	5	
Teksti sidusus	Essee erinevad osad moodustavad omavahel nõrgalt seotud terviku. Essee sissejuhatuse ja kokkuvõtte ülesehitus on nõrk.

1-3 punkti	Essee on varundatud sissejuhatuse ja kokkuvõttega, kuid teksti sidusus jääb hüplikuks ning ei moodusta loogilist tervikut.

4-6 punkti	Essee moodustab sidusa terviku, ent on ositi proportsioonist väljas, läheb teatud lõikudes liigselt üksikasjalikuks. Esineb loogikavigu lõikudes ja/või lausetes.
7-8 punkti	Essee on sidus tervik. Üldjoontes proportsioonides ja loogiline, üksikute eranditega.

9-12 punkti	Essee laused ja lõigud on hoolikalt läbimõeldud ja kavandatud. Tekst moodustab loogilise ja sidusa terviku 

13-15 punkti	
Teemakäsitlus ja argumentatsioon	Teemakäsitlus on nõrgalt pealkirjaga seotud. Teemakäsitlus on laialivalguv ja „ümmargune“. Argumentatsioon on nõrk, ei ole tasakaalus, on lihtsakoeline ja ühekülgne. 

1-3 punkti	Teemakäsitlus on üldjuhul pealkirjaga seotud. Argumentatsioon on olemas, ent kaldu poolt või vastuargumentide kasuks ning väljendab soovitatud kirjandusele mittetuginevat isiklikku arvamust.

4-6 punkti	Teemakäsitlus vastab pealkirjale. Argumentatsioon on tasakaalus ning tugineb soovitatud kirjandusele.

7-8 punkti	Teemakäsitlus vastab pealkirjale, esitatud on poolt ja vastuargumendid, mis tuginevad soovitatud kirjandusele. Näha on autori isiklik seisukoht teemale, mis väljendab selle mõistmist.

9-12 punkti	Teemakäsitlus vastab pealkirjale, on sisutihe. Argumentatsiooni on tasakaalus, tugineb soovitatud kirjandusele, mille kõrval on näha autori iseseisvat mõtlemisvõimet – oskust kriitiliselt mõelda ning eristada olulist ebaolulisest. Esse väljendab autori avatud lähenemist ja mõistmist kirjutatust.

13-15 punkti	
Keelekasutus ja õigekiri
	Keelekasutus on lihtsakoeline, esineb kõnekeelt ja emotsioone. Esineb palju grammatika- ja õigekirjavigu.

1-3 punkti	Keelekasutus on üldjuhul korrektne, tekstis esineb emotsionaalset väljendusviisi ning õigekirjavigu.

4-6 punkti	Keelekasutus on korrektne ja vastab üksikute eranditega akadeemilise keele nõuetele. Esineb õigekirjavigu. 

7-8 punkti	Keelekasutus on korrektne ja neutraalne, vastab akadeemilise keele nõuetele. Esineb üksikuid õigekirjavigu.

9-12 punkti	Keelekasutus on korrektne, neutraalne, mitmekülgne ning vastab akadeemilise keele nõuetele. 
Tekst on läbivalt ühtne ja lugemine ladus. Õigekirja vigu ei esine.

13-15 punkti